Dar 15 Kerzu 2004 ez eo aet da Anaon stourmer pouezusañ an Emsav abaoe an Eil Brezel-Bed : rener ar chalaouennoù An Avel hag Avel an Trech (1945-1947), rener ar strollad Emsav Pobl Vrezih (1947-1950), en doa Youenn OLIER kemeret perzh e SADED, ha da choude e krouidigezh Emsav Stadel Breizh (ESB) e 1967. Skarzhet diouzh ESB e Mezheven 1969 en doa kemeret perzh e krouidigezh Emsav ar Bobl Vrezhon (EBV) ha Skol an Emsav (SAE) e Eost 1969. E 1974 e oa skarzhet diouzh SAE gant ur skipailh nevez, renet gant Herve LATIMIER pergen. Graet en doa hiviziken eus Imbourch, ar gelaouenn en doa savet e Kerzu 1969, ur gelaouenn kentoch kristen, bepred a spered broadelour avat. Betek dibenn e vuhez e laboure dizehan, en ur embann pennadoù e-leizh, evel e Notennoù politikelpe gant embannadur e Zeizlvr, oberenn a-bouez evit kompren istor an Emsav 